Makula aratingo

Makula aratingo (Aratinga maculata) Makula konuro, Sulfurbrusta aratingo aŭ Sulfurbrusta konuro estas specio de birdoj en la subfamilio Arinae de la familio Psittacidae, de afrikaj kaj amerikaj papagoj. Ĝi troviĝas en norda Brazilo kaj Surinamo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. 30a de Januaro 2023. Species Lists of Birds for South American Countries and Territories.  Alirita la 30an de Januaro, 2023 Ĝi similas al la proksime rilata Suna aratingo (A. solstitialis).Silveira, L. F., F. C. T. de Lima, kaj E. Höfling (2005). A new species of Aratinga parakeet (Psittaciformes:Psittacidae) from Brazil, with taxonomic remarks on the Aratinga solstitialis complex. The Auk 122: 292-305

Taksonomio kaj sistematiko
La Makula aratingo estis origine priskribita kiel Psittacus maculatus. Dum multaj jaroj oni supozis, ke la fruaj specimenoj estas nematuraj sunkonuroj aŭ hibridoj, kaj la nuna specifa epiteto maculata estis konsiderata malvalida. Artikolo de 2005 priskribis tion, kio estis konsiderata nova specio A. pintoi, sed en 2009 la "nova" specio estis determinita kiel la antaŭe priskribita A. maculata.Nemésio, A. & C. Rasmussen (2009). The rediscovery of Buffon's "Guarouba" or "Perriche jaune": two senior synonyms of Aratinga pintoi Silveira, Lima, & Höfling, 2005 (Aves: Psittaciformes) (pdf).  Zootaxa 2013: 1–16. La ​​reklasifiko estis vaste akceptita, sed ne sen iu malkonsento.Zimberlin, D. et al.  2005. Proposal (#197) to South American Classification Committee: Recognize Aratinga pintoi as a valid species .

La Makula aratingo estas monotipa.

 Aspekto 
La Makula aratingo estas ĉirkaŭ 30 cm longa kaj pezas ĉirkaŭ 110 g. Ambaŭ seksoj estas similaj. La krono kaj mantelo de plenkreskuloj estas palverdecflavaj. Iliaj flugilkovriloj varias de flava tra verda ĝis malhelblua; ankaŭ la flugilplumoj estas malhelbluaj sur ilia supra flanko. La supra flanko de ilia vosto estas plejparte verda, kun bluaj pintoj sur la internaj plumoj kaj laŭgrade pli blua eksteren ĝis la tute blua plej ekstera paro. Ilia kapo sub la krono kaj iliaj subaj partoj estas plejparte flavaj, kun oranĝa tra la okulo kaj sur malgrandaj areoj de la ventro kaj flankoj. La malsupraj flankoj de iliaj flugilplumoj kaj vosto estas nigrecgrizaj. Iliaj irisoj estas malhelgrizaj ĉirkaŭitaj de nuda bluecgriza haŭtaĵo, ilia beko nigra, kaj iliaj kruroj kaj piedoj malhelbrunaj. Junuloj havas verdan kapon, mantelon kaj flugilkovrilojn. La specio proksime similas al la sunkonuro, sed havas malpli oranĝan kaj pli verdan koloron.Fjeldså, J., G. M. Kirwan, P. F. D. Boesman, kaj C. J. Sharpe (2020). Sulphur-breasted Parakeet (Aratinga maculata), version 1.0. In Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 5an de Aprilo, 2023

Distribuado kaj habitato
La Makula aratingo havas du disajn teritoriojn. Ĝi troviĝas en la Brazila ŝtato Pará norde de malsupra Amazona Rivero inter la riveroj Maicuru kaj Paru, kaj ankaŭ en la Savano Sipaliwini de Surinamo. Ĝi probable vivas ankaŭ en la Brazila ŝtato Amapá sed tion oni ne konfirmis.

La Makula aratingo vivas en malfermaj ĝis duonmalfermaj pejzaĝoj, tipe tiuj kun sablaj grundoj kun disaj arboj kaj arbustoj. Ili vivas ankaŭ en galeriaj arbaroj, kaj foje eĉ en fruktoĝardenoj. Laŭ alteco iliaj teritorioj gamas tiom alte kiom ĝis 1 400 m.

Kutimaro
Movoj
La Makula aratingo ĝenerale loĝas tutjare, sed ja faras kelkajn lokajn movojn.

Manĝado
La Makula aratingo tipe manĝas sola kaj ankaŭ en grupoj de ĝis ĉirkaŭ 10 individuoj. Ĝi manĝas fruktojn, semojn kaj florojn.

Reproduktado
La Makula aratingo nestas en arbokavaĵoj. Aktivaj nestoj estis trovitaj en aprilo kaj septembro; ambaŭ estis en mortintaj Hymenaea-arboj kaj unu el ili enhavis unuopan ovon. Nenio alia estas konata pri la reprodukta biologio de la specio en la naturo.

Referencoj

Kategorio:Papagedoj
Kategorio:Birdoj de Sudameriko
Kategorio:Birdoj de Brazilo